**OBAVIJEST**

**u svezi provedbe natječaja za zasnivanje radnog odnosa za radno mjesto**

**suradnik za pravne i uredske poslove u Javnoj vatrogasnoj postrojbi grada Šibenika**

Zapovjednik Javne vatrogasne postrojbe grada Šibenika raspisao je natječaj za zasnivanje radnog odnosa na neodređeno vrijeme s probnim rokom od 6 (šest) mjeseci za radno mjesto suradnik/ca za pravne i uredske poslove.

Natječaj je objavljen 30. travnja 2021. godine pri Hrvatskom zavodu za zapošljavanje – Područni ured Šibenik, na web stranici Javne vatrogasne postrojbe grada Šibenika – [www.jvp-sibenik.hr](http://www.jvp-sibenik.hr) i na oglasnim pločama u Javnoj vatrogasnoj postrojbi grada Šibenika i Gradu Šibeniku.

Prijave na natječaj podnose se u roku od 8 (osam) dana od dana objave natječaja.

Informacije o natječaju mogu se dobiti u Javnoj vatrogasnoj postrojbi grada Šibenika, Put groblja 2, Šibenik ili na telefon 022 21 20 58.

**PODACI O PLAĆI**

Osnovnu bruto plaću radnog mjesta suradnik za pravne i uredske poslove sačinjava umnožak koeficijenta radnog mjesta 1,40 i osnovice koja iznosi 6.044,51 Kn. Za svaku godinu radnog staža plaća se uvećava za 0,5 %.

**KRATAK OPIS POSLOVA RADNOG MJESTA**

* Izrađuje i usklađuje sa zakonima Statut i sve pravilnike Postrojbe
* vodi kadrovsku evidenciju zaposlenih te izrađuje i usklađuje ugovore i sve pravne akte proizašle iz radnog odnosa
* izrađuje dokumentaciju u postupcima javne nabave i izvješća o provedenim postupcima
* obavlja poslove službenika za zaštitu osobnih podataka
* obavlja poslove službenika za informiranje
* priprema dokumentaciju i vodi zapisnik za sjednice Vatrogasnog vijeća
* izrađuje natječaje i prijedloge ugovora s poslovnim suradnicima te vodi evidencije i potrebne usklade svih ugovora
* vodi pismohranu te brine o arhivskom i dokumentarnom gradivu
* izrađuje statistička izvješća iz svoje nadležnosti

**PRETHODNA PROVJERA ZNANJA I SPOSOBNOSTI KANDIDATA**

Prethodna provjera znanja i sposobnosti kandidata obuhvaća pisano testiranje. Pisani test sastojat će se od ukupno 30 pitanja po principu odabira između ponuđenih odgovora.

Kandidati su obvezni pristupiti prethodnoj provjeri znanja i sposobnosti putem pisanog testa. Ako kandidat ne pristupi testiranju smatra se da je povukao prijavu na natječaj.

Vrijeme održavanja prethodne provjere znanja i sposobnosti kandidata biti će objavljeno na web stranici Javne vatrogasne postrojbe grada Šibenika ([www.jvp-sibenik.hr](http://www.jvp-sibenik.hr)) i na oglasnoj ploči Javne vatrogasne postrojbe grada Šibenika najkasnije 5 (pet) dana prije održavanja provjere.

Nakon provedenog pisanog testiranja zapovjednik javne vatrogasne postrojbe održati će intervju s tri kandidata koja ostvare najbolji rezultat na pisanom testiranju.

**OSTVARIVANJE PRAVA PREDNOSTI PRI ZAPOŠLJAVANJU**

Kandidat koji ima pravo prednosti pri zapošljavanju prema posebnom zakonu dužan je u prijavi na natječaj pozvati se na to pravo i priložiti odgovarajuće isprave kao dokaz o statusu te druge dokaze sukladno posebnom zakonu kojim je uređeno to pravo, a ima prednost u odnosu na ostale kandidate samo pod jednakim uvjetima.

Kandidat koji se poziva na pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji (Narodne novine br. 121./17. i 98./19.), člankom 48.f Zakona o zaštiti vojnih i civilnih invalida rata (Narodne novine br. 33./92., 57./92., 77./92., 27./93., 58./93., 2./94., 76./94., 108./95., 82./01., 103./03., 148./13., i 98./19.), člankom 9. Zakona o profesionalnoj rehabilitaciji i zapošljavanju osoba s invaliditetom (Narodne novine br. 157./13., 152./14., 39./18. i 32./20.), dužan se u prijavi na natječaj pozvati na to pravo te ima prednost u odnosu na ostale kandidate samo pod jednakim uvjetima.

Prilikom pozivanja na pravo prednosti kod zapošljavanja prema posebnom zakonu, kada pravo prednosti ovisi o načinu prestanka radnog odnosa kod posljednjeg poslodavca, potrebno je dostaviti presliku dokaza o načinu prestanka prethodnog radnog odnosa.

Kandidat koji se poziva na pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji, uz prijavu na natječaj dužan je priložiti, osim dokaza o ispunjavanju traženih uvjeta iz ovoga natječaja, sve potrebne dokaze navedene na internetskoj stranici Ministarstva hrvatskih branitelja, dostupno putem sljedeće poveznice: <https://gov.hr/UserDocsImages/Moja%20uprava/Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf>

Na natječaj se mogu prijaviti osobe oba spola.

**PRAVNI I DRUGI IZVORI ZA PRIPREMANJE KANDIDATA ZA TESTIRANJE**

* Zakon o proračunu (Narodne novine br. 87.08., 136./12., 15./15.)
* Zakon o vatrogastvu (Narodne novine br. 125./19.)
* Zakon o javnoj nabavi (Narodne novine br. 120./16.)
* Zakon o pravu na pristup informacijama (Narodne novine br. 25./13., 85./15.)
* Opća uredba o zaštiti podataka (EU) 2016/679
* Zakon o arhivskom gradivu i arhivima (Narodne novine br. 61./18. i 98./19.)

 JAVNA VATROGASNA POSTROJBA

 GRADA ŠIBENIKA

 POVJERENSTVO ZA PROVEDBU POSTUPKA

 IZBORA KANDIDATA ZA RADNO MJESTO

SURADNIK/CA ZA PRAVNE I UREDSKE POSLOVE